JWD บวกแรง 6% จับตากำไร Q2 นิวไฮแตะ 165 ล้าน โบรกแนะซื้อเป้า 23 บาท
JWD บวกแรง 6% จับตากำไรไตรมาส 2/2565 นิวไฮแตะ 165 ล้านบาท ธุรกิจหลักและบริษัทร่วมแข็งแกร่งหนุน โบรกแนะซื้อเป้า 23 บาท
JWD บวกแรง 6% จับตากำไรไตรมาส 2/2565 นิวไฮแตะ 165 ล้านบาท ธุรกิจหลักและบริษัทร่วมแข็งแกร่งหนุน โบรกแนะซื้อเป้า 23 บาท
1 ส.ค. 2565

ผู้สื่อข่าวรายงานว่า วันนี้(1 ส.ค.65) ราคาหุ้นบริษัท เจดับเบิ้ลยูดี อินโฟโลจิสติกส์ จำกัด (มหาชน)  หรือ JWD ณ เวลา 11:11 น. อยู่ที่ระดับ 14.10 บาท บวก 0.80 บาท หรือ 6.02% ด้วยมูลค่าซื้อขาย 52.93 ล้านบาท

บล.ฟินันเซีย ไซรัส ระบุในบทวิเคราะห์วันนี้(1 ส.ค.2565) ว่า แนวโน้มกำไรสุทธิไตรมาส 2/2565 น่าจะทำจุดสูงสุดได้อีกครั้ง จากธุรกิจหลักของ JWD และบริษัทร่วมที่แข็งแกร่งและกำไรพิเศษราว 50-60 ล้านบาท ทั้งที่ไตรมาส 2/65 เป็น Low season ของรายได้ประมาณ 1 ใน 3 ของ JWD และไตรมาสนี้ธุรกิจรถยนต์ยังถูกกระทบต่อเนื่องจากค่ายรถที่ขาดแคลนเซมิคอนดักเตอร์ แต่คาดกำไรปกติลดลงเพียง 2.1% เทียบไตรมาสก่อนหน้าเป็น 110.0 ล้านบาท และโต 3.3% เทียบช่วงเดียวกันของปีก่อน ขยายตัวไม่สูงนักเพราะธุรกิจรถยนต์ในปี 2564 สดใสมากจากอุปสงค์ที่อั้นมาจากปีก่อนหน้า
ส่วนแบ่งกำไรของบริษัทในไตรมาส 2/2565 คาดว่าจะมีการเติบโตจากไตรมาสก่อนทั้งที่ธุรกิจของ ESCO อยู่ในช่วง Low season เช่นกัน แนวโน้มกำไรในจะเร่งตัวขึ้นตามฤดูกาลและการขยายสาขาของธุรกิจ Self-storageเฉลี่ยเดือนละ 1 สาขาหลังจากจับมือกับ CPN และรับรู้ส่วนแบ่งกำไรจาก Alpha และกำไรจากการขายที่ดินในหิคมของบริษัทร่วมในกัมพูชา ทำให้คาดกำไรสุทธิไตรมาส 2/2565 อยู่ที่ 165.0 ล้านบาท โต 31.3%  เทียบไตรมาสก่อนหน้า,โต 42.8% เทียบช่วงเดียวกันของปีก่อน ทำจุดสูงสุดใหม่
คงประมาณการกำไรปกติปี 2565 โต 31.9% เทียบช่วงเดียวกันของปีก่อน ราคาหุ้นปัจจุบันมี PE และEV/EBITDA เพียง 22.6 เท่า และ 10.6 เท่า ตามลำดับ Valuation ถูกลงจากต้นปีกว่า 40% ยังคงแนะนำซื้อ ราคาเป้าหมาย 23 บาท